OpenLLM-France/wikimedia huggingface dataset:
# Llanllŷr-yn-Rhos

Llanllŷr-yn-Rhos, pe Llanllŷr hepmuiken (Llanyre e saozneg), zo ur gêriadenn hag ur gumuniezh eus Kembre, e kreiz Powys. Emañ er c'hornôg da gêr Llandrindod.
Ouzhpenn kêriadenn Llanllŷr-yn-Rhos, emañ ivez er gumuniezh kêriadennoù Pontnewydd ar Wy ha Llanfihangel Helygen. Er c'hornad emañ aspadennoù Kastell Collen, ur c'hreñvlec'h roman savet eno da reiñ bod da soudarded roman, war douaroù an Ordovices. E 2001 e oa 1 061 a annezidi er gumuniezh.
# Llanmilo

Llanmilo zo ur gêriadenn eus Kembre, e mervent Sir Gaerfyrddin, nepell diouzh Talacharn.

## Gerdarzh

Diwar llan (iliz) hag un anv sant dianav Milo.
# Llannerch-y-môr

    Gwelet ivez Llannerch.
Llannerch-y-môr, pe Llannerch-y-Môr, zo ur gêriadenn vihan e Sir y Fflint, e biz Kembre.
Emañ war ribl aber ar stêr Dyfrdwy (Glannau Dyfrdwy), er gevred da v-Mostyn hag en hanternoz da Dreffynnon. Ul linenn hent-houarn a dremen dre ar gêriadenn met n'eus gar ebet.
# Llannerch Banna

    Ur bajenn disheñvelout Llannerch zo.
Llannerch Banna (Penley e saozneg) zo ur gêriadenn vihan e kontelezh Wrecsam, e biz Kembre. Emañ hanter-hent etre Llangollen ha Whitchurch (Shropshire), koulz lavaret war ar vevenn etre Kembre ha Bro-Saoz. Dont a ra anv ar gêriadenn eus Penda (aet da "Pen-ley" e saozneg ha "Banna" e kembraeg), a oa roue Mercia er VII$^{vet}$ kantved.
Emañ Llannerch Banna e-barzh kombod kozh Maelor Saesneg, hag e Sir y Fflint e oa gwechall, a-raok ma voe adtreset kartenn kontelezhioù Kembre, e 1974. Ur skol kentañ derez hag ur skol eil derez zo eno.
E Llannerch Banna e voe savet un ospital polonat goude an Eil Brezel-bed, evit ar soudarded polonat hag o familhoù. E deroù ar bloavezhioù 1950 e oa tremen 2 000 den en ospital-se. Serret e voe an ospital e miz Meurzh 2002.

## Notennoù

* ↑ Maelor Saesneg Historic Landscape
* ↑ Penley Poles - BBC
# Nontronh

Nontronh :
| Gwel eus Nontronh ||
| Anv okitanek | Nontronh |
| Anv gallek (ofisiel) | Nontron |
| Bro | Okitania |
| Melestradurezh ||
| Stad | Frañs |
| Rannvro | Akitania-Nevez |
| Departamant | Dordogne |
| Arondisamant | Nontron (Pennlec'h) |
| Kanton | Périgord vert nontronnais (pennlec'h) |
| Kod kumun | 24311 |
| Kod post | 24300 |
| Maer Amzer gefridi | Pascal Bourdeau 2014-2020 |
| Etrekumuniezh | Communauté de communes du Périgord Nontronnais (sez) |
| Lec'hienn web | http://www.nontron.fr |
| Poblañsouriezh ||
| Poblañs | 3 040 ann. (2020) |
| Stankter | 123 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 152 m — brasañ 308 m |
| Gorread | 24,67 km² |
| kemmañ |
Nontronh (hervez an okitaneg), pe Nontron (hervez ar galleg), zo ur gumun eus mervent Bro-C'hall, en departamant Dordogne. Pennlec'h arondisamant Nontron eo.
An nontronit, ur maenad, zo bet anvet evel-se abalamour ma vez kavet e-kichen kumun Nontronh.

## Liammoù diavaez

a vo kavet e Wikimedia Commons.
* Lec'hienn ofisiel ar gumun
* ↑ Roadennoù ofisiel e lec'hienn an EBSSA
# Nonn

Santez Nonn (Nonnita e latin) a oa ur Gembreadez a vije bet mamm sant Divi er VI$^{vet}$ kantved.
Hervez ar mojennoù e oa merc’h d’ur roue eus Kembre, Brec'han hervez lod, pe Cynyr Caer Goch gouez da lod all. Ur wech aet da leanez e vije bet gwallet gant un tiern anvet Sant pe Sanctus. Tec’hout a reas eus Kembre da vont da Gernev-Veur da gentañ a-raok erruout e Breizh da c’houde, e goueled morlenn Brest. Eno he dije bevet en ur peniti e don ur c’hoad derv ha ganet he mab Divi. Badezet e voe ganti, gant dour eus ur stivell strinket eno dre vurzhud (feunteun Santez-Nonn). Diwezhatoc’h, pa voe bras Divi, ez eas Nonn en-dro en tu all d’ar mor, da gas he mab d’ober e studi da vanati sant Ildud. Ha distroet e vije da Vreizh goude-se. Hervez mammennoù all, avat, e vije bet ganet Divi e Kembre e-kichen al lec’h anvet hiziv Tyddewi.
E Breizh e varvas Nonn en he feniti, en terouer anvet hiziv Dirinonn. Eno e kaver ur chapel Santez Nonn (eus 1577) hag ur chapel Sant Divi.
Hec’h istor a gonter e Buhez santes Nonn hac he map Deuy, ur skrid brezhonek bet savet er XVI$^{vet}$ kantved hag adkavet en XIX$^{vet}$ kantved e presbital Dirinonn.
Gouez da istorourien zo e c’hellje Nonn bezañ bet merc’h d’ur roue iwerzhonat.
Ouzhpenn e Dirinonn e kaver roudoù anezhi e meur a lec’h e Kembre (Capel Non e-kichen Tyddewi, Llanon e-kichen Aberaeron), e Kerne-Veur (Alter Nonn), hag e Breizh (Banaleg, Kersent-Plabenneg, Sant-Tonan, Sant-Yann-Drolimon). Kemmesket eo bet e lec’hioù zo gant ur sant all dezhañ un anv heñvel, Nonna, a vije bet unan eus kompagnuned Divi.
Lidet e vez he gouel d’an 2 pe d’an 3 a viz Meurzh.

## Levrlennadur

* Buhez santez Nonn ou vie de Sainte Nonne et de son fils Saint Devy, Sionnet, 1837.
* La vie de Sainte Nonne, troet hag embannet gant Émile Ernault, Revue Celtique, t. VIII.
* Buez santez Nonn : mystère breton, Yves Le Berre, Bernard Tanguy & Y-P Castel, kenembannet gant C.R.B.C. ha Minihi-Levenez, 1999.
* Études sur la vie de sainte Nonne versification, personnages, syntaxe, Alan Botrel, Skol-veur Breizh-Uhel, Roazhon, embannet gant Presses universitaires du Septentrion, Université de Lille III, 1994.

## Liammoù diavaez

* Saints of March 3: Non
* Early British Kingdoms
# Nonio

Nonio zo ur gumun eus Italia e proviñs Verbano-Cusio-Ossola e Piemonte.
# Noomi Rapace

Noomi Rapace (ganet Norén d'an 28 a viz Kerzu 1979 e Hudiksvall) a zo un aktorez svedat. Dimezet eo bet d'an aktor svedat Ola Rapace. He c'hoar, Særún Norén hec'h anv, a zo luc'hskeudennerez. Noomi Rapace he deus gounezet priz an aktorez wellañ evit he ferzh evel Lisbeth Salander en tri film "Millennium", hag anvet eo bet ivez gant an tri film-se evit priz Filmoù Europa.
Nina Norén, un aktorez svedat eo he mamm, ha Rogelio Durán, ur c'haner flamneco a orin eus Badajoz eo he zad. Hervezi ne welas ket kalz he zad a-raok ma varvfe e 2007. Pa oa Noomi Rapace 5 bloaz e kuitaas Sveden da vont da Flúðir, Island, gant he mamm hag he zad-kaer.
Pa oa 7 vloaz Noomi Rapace e c'hoarias er film digomz Í skugga hrafnsins gant Hrafn Gunnlaugsson. A-drugarez d'ar film-se eo e fellas dezhi dont da vezañ aktorez Pa oa 15 vloaz e kuitaas ti he zud da vont da zeskiñ ar vicher aktorez e Stockholm. E 1996 e d'hoarias perzh Lucinda Gonzales er stirad Tre kronor. Etre 1998 ha 1999 e studias e Skara Skolscen. E 2000-2001 e labouras e Theater Plaza, en Orionteatern e 2001, e Teater Galeasen e 2002, hag e Stockholms stadsteater e 2003. Meulet eo bet he labour aktorez er film danat Daisy Diamond (2007), evit he roll a Leena en Beyond (2010), Anna en The Monitor (2011), Madame Simza Heron en Sherlock Holmes: A Game of Shadows (2011), an doktorezh Elizabeth Shaw en Prometheus (2012), Beatrice en Dead Man Down (2013), Raisa Demidova en Child 44 (2015), kement hag evit ar seizh roll penn en What Happened to Monday (2017).

## Buhez personel

Rapace a zo bet dimezet gant an aktour svedat Ola Norell (ganet Pär Ola Norell) e 2001. Evit dimeziñ ar c'houblad en devoa choazet al lesanv Rapace, peogwir e sone "mat." Bet o deus bet ur mab, Lev, ganet e 2003. E miz Gwengolo 2010, e oa kroget an dizimeziñ, ar pezh a voe echuet e 2011.

## Filmoù ma c'hoari enno (un dibab)

* Í skugga hrafnsins, 1988
* Män som hatar kvinnor (Millennium 1), 2009
* Flickan som lekte med elden (Millennium 2), 2009
* Luftslottet som sprängdes (Millennium 3), 2009

## Notennoù ha daveennoù

* 1 2 http://www.thestar.com/entertainment/movies/article/785464--rising-star-became-the-girl-with-the-dragon-tattoo?bn=1 Rising star became the girl with the dragon tattoo, www.thestar.com, Peter Howell
* ↑ www.pressan.is
* ↑ Atersadenn en Telegraph Daily, 18 a viz C'hwevrer 2010

## Liammoù diavaez

* IONCINEMA.com Atersadenn Noomi Rapace diwar-benn Män som hatar kvinnor
* Noomi Rapace war IMDb
# Noor Jordania

Noor Jordania, bet ganet Elizabeth Najeeb Halaby d'an 23 a viz Eost 1951, a oa ti-saverez ha rouanez Jordania.
# Noord-Beveland

Noord-Beveland distagañ ) a zo ur gumun e proviñs Zeeland en Izelvroioù. 120,29 km² eo gorread Noord-Beveland (douar : 86,07 km², dour : 34,22 km²). D'an 31 a viz Mae 2009 e oa 7 370 annezad enni. Un enezenn eo bet Noord-Beveland. Ul lodenn eus ledenez Walcheren-Zuid-Beveland-Noord-Beveland eo hiziv an deiz. Etre aber Oosterschelde (en norzh) ha Veerse Meer ha Zandkreek (er su) emañ Noord-Beveland. Stankelloù a zo da liammañ Noord-Beveland ouzh Walcheren hag ouzh Zuid-Beveland. Krouet eo bet kumun Noord-Beveland d'ar 1añ a viz Genver 1995 pa voe kendeuzet Kortgene ha Wissenkerke. Ar c'hêriadennoù da-heul a ya d'ober kumun Noord-Beveland : Colijnsplaat, Geersdijk, Kamperland, Kats, Kortgene ha Wissenkerke.

## Ganuenta

Da vare ar Romaned e oa kêr Ganuenta e norzh da Colijnsplaat. Dindan an Oosterschelde emañ hiziv an deiz. Da vare ar Romaned e oa ur gêr a-bouez a-fet kenwerzh, hag enni e oa un templ d'an doueez Nehalennia. E miz Eost 2005 e voe digoret ez-ofisiel un templ heñvel e Colijnsplaat.

## Kuzul-kêr

E kuzul-kêr Noord-Beveland ez eus 13 dileuriad :
* PvdA : 3 dileuriad
* CDA : 3 dileuriad
* Noord-Bevelands Belang : 3 dileuriad
* VVD : 2 zileuriad
* SGP : 2 zileuriad

## Notenn

* ↑ Van der Velde, Koert (13 a viz Eost 2005). Zeeuwse godin weer thuis. Trouw, p. 8-9.

## Liammoù diavaez

a vo kavet e Wikimedia Commons.
* Lec'hienn ofisiel
* Kartenn
# Nonia Celsa

Nonia Celsa a oa pried an impalaer roman Macrinus.

## Pennadoù kar

* Impalaerezed Roma
# Osetia ar Su

Республикæ Хуссар Ирыстон(oseteg) Республика Южная Осетия(rusianeg) :
| (Banniel) (Ardamezioù) ||
| Yezh ofisiel | Oseteg |
| Kêr-benn | Tskhinvali |
| Prezidant | Leonid Tibilov |
| Kentañ Ministr | Rostilav Khougayev |
| Gorread – Hollad – % dour | 3.900 km² 0% |
| Poblañs – Total – Stankter | (2004) 70.000 (aprox.) 18 hab/km² |
| Dizalc'hiezh – Disklêriet – Anzavet | diouzh Jorjia 28 a viz Du 1991 morse |
| Moneiz | Roubl ha lari |
| Gwerzhid-eur | UTC +3 |
Republik Osetia ar Su (en oseteg: Республикæ Хуссар Ирыстон, treuzlizherennadur Respoublikae C'housar Iriston, e rusianeg: Республика Южная Осетия, treuzlizherennet Respoublika Ioujnaia Osetia hag e jorjianeg: სამხრეთი ოსეთია, treuzlizherennet Samkhreti Osetia) a zo anezhi ur republik dizalc'h de facto diouzh Jorjia, met n'eo anzavet gant riez ebet er bed, war-bouez Rusia e 2008 war-lerc'h ar brezel gant Jorjia, hag un dornadig broioù all. Gouarnamant kreiz Jorjia en deus lavaret ec'h adpiaouo deiz-pe-zeiz ar veli war ar vro-se, anvet gantañ gant an anv kozh Samatxlabo pe rannvro Tskhinvali (anv ar gêr-benn).

## Statud politikel

N'eo ket anavezet Osetia ar Su gant Aozadur ar Broadoù Unanet pe Unaniezh Europa, a varn anezhi evel un darn eus Jorjia. Un eil referendom en doa aozet gouarnamant disranner Osetia ar Su e miz du 2006 goude ma oa bet nac'het an hini kentañ gant rest ar bed. Evel ma oa rakwelet e choazas an darn vrasañ eus poblañs ar vro mont kuit diouzh Jeorjia.

### Referendom war an dizalc'hiezh

D'an 12 a viz Du 2006 ez eus bet dalc'het ur referendom war an dizalc'hiezh. En tu-hont da 90 % eus an dud a zo aet da votiñ, ha tost da 99 % o deus votet "ya". N'eo ket bet degemeret ar referendom-se gant ar gumuniezh etrebroadel.

## Brezel 2008

E 2008 e klaskas arme Jorjia adtapout ar vro dre nerzh, argaset e voe gant Arme Rusia. War-lerc'h e voe anavezet dizalc'hiezh ar vro gant gouarnamant Moskov, koulz ha hini Abc'hazia.

## War-du Rusia

D'an 18 a viz Meurzh 2015 e oa sinet un emglev «kevrediñ ha enframmañ» etre Osetia ar Su ha Rusia, ur bazenn ouzhpenn war-zu an destagadur hervez gouarnamant Tbilisi.

## Gwelet ivez

* Oblast Emren Osetia ar Su
# Osdorp

Osdorp a zo ur c'harter eus Amsterdam, e proviñs Noord-Holland, en Izelvroioù. E dibenn 2006 e oa 45 627 annezad. Al lec'h anvet Oud Osdorp a zo bremañ ul lodenn eus Sloten. Modernaet eo bet Osdorp abaoe 2001. En Osdorp e tremen div linenn tramway da gas an dud da Amsterdam.

## Kuzul-kêr

E kuzul-kêr Osdorp ez eus 25 dileuriad :
* PvdA - 12 dileuriad
* VVD - 4 dileuriad
* CDA - 3 dileuriad
* GroenLinks - 2 zileuriad
* D66 - 1 dileuriad
* SP - 1 dileuriad
* Lijst El Majdoubi - 1 dileuriad

## Liamm diavaez

* Lec'hienn ofisiel stadsdeel Osdorp
# Oseteg

Ur yezh iranek eus skourr yezhoù ar biz eo an oseteg (Иронау Ironau pe Ирон æвзаг iron avžag), komzet gant tro-dro da 500.000 den en Osetia an Norzh (60%) hag en Osetia ar Su (15%) er C´haokaz war ar vevenn etre Rusia ha Jorjia hag ivez e Turkia.
Div rannyezh pennañ a zo:
* An ironeg (ar rannyezh komzet ar muiañ)
* An digoreg
Etre 1923-1937 e veze skrivet an oseteg gant al lizherenneg latin. Abaoe 1938 betek hiziv eo bet skrivet gant al lizherenneg kirillek enni lizherennoù ispisial ouzhpenn evit sonennoù na vezont ket kavet e rusianeg, da skouer æ.

## Gwelet ivez

* Yezhoù iranek
# Osidda

Osidda zo ur gumun italian, e proviñs Nuoro ha rannvro emren Sardigna.
# Oschiri

Oschiri zo ur gumun e proviñs Sassari en enez Sardigna.
# Osfael ap Cunedda

Osfael ap Cunedda a oa unan eus mibien Cunedda Wledig.Herezhiñ a reas Enez Kubi an darn nemeti eus Enez Von kontrolet gant e familh. Netra a anavezer diwar-benn e vuhez met stourm a reas ouzh an iwerzhoniz a zalc'h ar peurrest eus an enez. Hervez Owen Rhoscomyl e c'hellfe-eñv bezañ an hevelep den ha Gwron ap Cunedda.
Anezhañ e denn rouantelezh Osmaeliog hec'h anv
| En e raok: Den ebet | Roue Osmaeliog ) war-dro 430 | War e lerc'h: Meilir Meilirion |
# Osiglia

Osiglia zo ur gumun en Italia, e proviñs Savona ha rannvro Liguria.
# Oscar Traynor

Oscar Traynor, ganet d'an 21 a viz Meurzh 1886 ha marvet d'ar 15 a viz Kerzu 1963, oa ur politikour hag un dispac'hour iwerzhonat ezel eus ar Fianna Fáil.
Oscar Traynor a zo bet ganet en ur familh a vroadelourien e Dulenn, e lec'h ma oa bet desket gant ar Christian Brothers. E 1889 e krogas da labourat evit John Long, ur c'hizeller koad brudet er mare-hont, ha kregiñ a reas da zeskiñ ar vicher gantañ. C'hoariñ a rae mell-droad, ha beajiñ a reas e Europa gant skipailh ar Celtic eus Belfast.
Traynor a zeuas da vezañ un ezel eus an Irish Volunteers, ha kemer a reas perzh en emsavadeg Pask e 1916. Ur wech harzet goude an emsav, e voe toullbac'het e Bro-Gembre. E-pad ar brezel dizalc'hidigezh e teuas Traynor da vezañ brigader en ur bagad-stourm eus an Irish Republican Army e Dulenn, ha kemer a reas perzh en argad ar Custom House e 1921. Pa darzhas ar brezel diabarzh e miz Even 1922 e savas Traynor a-du gant ar republikaned. Bagad-stourm Dulenn en em zisrannas, met kalz eus e izili a heulias Michael Collins hag ar strolladoù broadelour. Traynor hag un nebeud republikaned a glaskas sikour an emsavidi a oa o lakaat seziz war ar Four Courts en ur dagañ soudarded ar Free State dre O'Connell Street. Dont a rejont a-benn da enebiñ ouzh ar Free State Army e-pad ur sizhunvezh a-raok tec'hout kuit. Goude-se ec'h aozas Traynor taolioù guerrilla e Su Dulenn hag e kontelezh Wicklow. Met harzet e voe e miz Gwengolo ha toullbac'het betek fin ar brezel.
D'an 11 a viz Meurzh 1925 e voe dilennet en Dáil Éireann evel ezel eus ar Sinn Féin evit Norzh Dulenn, met ne gemeras ket e garg abalamour da bolitikerezh ezvezañs a oa gant ar strollad Sinn Féin. Addilennet e voe e-pad dilennadegoù miz Even 1927, hag ur wech c'hoazh ne gemeras ket e garg, met asantiñ a reas da zisoc'hoù an dilennadegoù-se. Hag e 1932 e voe dilennet evel dileuriad evit ar Fianna Fáil evit Norzh Dulenn, ur wech c'hoazh.
E 1936 e voe lakaet da vaodiern ar post hag ar pellskriverezh. E 1948 e teuas da vezañ prezidant kevredigezh ar vell-droad ouezelek, ur garg hag a zalc'has betek e varv. Diwezhatoc'h e voe anvet da vaodiern ar gwareziñ broadel e-barzh kalz gouarnamantoù aozet gant ar Fianna Fáil, ha goude-se ez eas da vaodiern ar justis a-raok ma'z afe war e leve e 1961.
Oscar Traynor a varvas d'ar 15 a viz Kerzu 1963 e Dulenn pa oa 77 vloaz.
# Oselot

Oselo :
| L. pardalis Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Felidae |
| Genad : | Leopardus |
| Anv skiantel ||
| Leopardus pardalis Linnaeus, 1758 ||
| D'ar vevoniezh e tenn ar pennad-mañ. ||
An oselot (diwar ar ger nahouatlek ocelotl), pe Leopardus pardalis (e latin), anvet ivez loupard livet, a zo ur c'hazh gouez eus kreiz ha Suamerika. Betek kreisteiz Texas ha Trinidad e oa bet gwelet. Gallout a ra muzuliañ 100 cm ha kaout ul lost a 45 cm. Pouezañ a ra etre 10 ha 15 kg. Heñvel a-walc'h eo ouzh an onsila hag ar margay a vev en hevelep rannvro met brasoc'h eo.

## E anvioù

Meura anv zo dezhañ hervez ar broioù: manigordo (en Costa Rica ha Panamá), cunaguaro (en Venezuela), tigrillo (en Colombia, Mec'hiko, Ecuador, El Salvador ha Perou), jaguatirica (en Brazil), jaguarete´i pe mbarakaja (en guaraní jaguarete pe kazh) (en Paraguay), ha gato onza en Arc'hantina.
Un aneval-noz eo ha stag-kenañ ouzh e dachennad. Betek ar marv e stourmo da zifenn e dachenn. Evel hogozik an holl gizhier e vev e-unanik, war-bouez e-pad an amzer-ouennañ. E-pad an deiz e c'hell rannañ ul lec'h-ehan gant un oselot eus an hevelep reizh. E-pad an amzer-ouennañ (en diskaramzer ar peurliesañ) e klask ar barez ur c'hev pe ur wezenn gleuz ma c'han etre daou ha pevar c'holen. Krediñ a reer e pad an dougen betek 70 devezh.
Daoust ma c'hell an oselot pignat mat-tre e hemolc'h war an douar ar peurliesañ. Debriñ a ra marmouzien, skrignerien, naered, kroc'heneged, pesked hag evned. Gallout a ra tapout ivez anevaled-ti bihan evel ar moc'h bihan pe an evned-porzh. Preizhoù bihanoc'h egetañ a blij dezhañ muioc'h ha gant e c'hwesha eo e kav anezho ar peurliesañ zoken m'en deus ur gweled-noz eus ar c'hentañ.
Blevad an oselot a zo heñvel ouzh hini ar jagoar hag evitañ e vez hemolc'het. Daoust ma ne riskl ket da vont da get amañ en arvar e darnioù 'zo eus e diriad. War stagaden I ar CITES eo meneget.

## Isspesadoù

* Leopardus pardalis pardalis, Amazonia
* Leopardus pardalis aequatorialis, norzh an Andoù
* Leopardus pardalis albescens, Mec'hiko, mervent Texas
* Leopardus pardalis maripensis, Venezuela, Guyana, Trinidad
* Leopardus pardalis mearnsi, Kreizamerika
* Leopardus pardalis mitis, Arc'hantina, Paraguay
* Leopardus pardalis nelsoni, Mec'hiko
* Leopardus pardalis pseudopardalis, Kolombia
* Leopardus pardalis puseaus, Ecuador
* Leopardus pardalis sonoriensis, Mec'hiko
* Leopardus pardalis steinbachi, Bolivia

## Liammoù diavez

an oselot
a vo kavet e Wikimedia Commons.
# Paoeg

Ur yezh tibetek-burmek direnk eus familh ar yezhoù sinek-tibetek eo ar paoeg (pao pe pabra) komzet gant tro-dro da 7.223 den (1981) e Madhya Pradesh en India.

## Gwelet ivez

* Yezhoù sinek-tibetek
* Yezhoù tibetek-burmek
# Panzerschlachten

Panzerschlachten (brezhoneg: Emgannoù Panzer) zo ul levr alamanek, anezhañ ur skrid-buhez, gant Friedrich von Mellenthin, un ofiser eus an arme alaman e-pad an Eil Brezel-bed er Panzerwaffe. Al levr Panzerschlachten a voe ul lodenn eus al luskad skridoù buhez gwellaat embannet goude ar brezel dreist-holl gant jeneraled ar Wehrmacht. Implijet eo bet evit an danvez ofiserien da zeskiñ dezho strategiezhoù brezel.
# Paol

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Paol zo un anv-badez brezhonek, deuet diwar anv Sant Paol Tarsos, ha hini ar sant brezhon Paol Aorelian.

## Implij

Aliesoc'h e vez trodigezh an anv-badez gallek Paul eget an anv-badez orin.

## Stummoù all

* Pol zo ur stumm all a gaver e Breizh hag e meur a vro europat all, evel Belgia ha Spagn
* furmoù gwregel : Paola, pe Paolina.

## E yezhoù all

* Paul eo an anv e saozneg ha galleg
** Paulette, Pauline evit ar merc'hed
* Paulus e latin
* Paolo en italianeg, berranvioù: Paoletto, Paolino, Paoluccio, Paolico.
** Furmoù wregel: Paola, Paoletta, Paolina, Paolica
* Pablo e spagnoleg ha portugaleg
* Pavel e ruseg (savet an anv Pavlov diwarnañ) ha meur a yezh slavek all

## Diaoul

Bez ez eo ivez an anv roet d'an diaoul, a vez graet Paolig, Paol Gornek anezhañ. Paolig a Gersatan a lenner e-barzh Ur Sac'had Marvailhoù.

## Tud

* Paol Iañ, anv meur a zen

### Sent

Paol zo anv meur a sant. Gwelout Sant Paol.

### Pibien

* Paol Iañ (pab)
* Paol II
* Paol III
* Paol IV
* Paol V
* Paol VI

### Rouaned hag impalaerien

* Paol Iañ Rusia

### Tud all

* Paol ar Flemm (1881-1984), sonaozer
* Paol Kalvez (1924-2021), skrivagner
* Paol Keineg (g. e 1944), barzh gallek ha brezhonek
* Paol ar Meur (g. e 1960), skrivagner brezhonek

## El lennegezh

* Paol Tirili, e-barzh ar romant Itron Varia Garmez.

## Anvioù-tiegezh deveret

* Kerbaol
* Trebaol

## Lec'hanvadurezh
### E Breizh

Meur a lec'h zo anvet e Breizh war-lerc'h Paol Aorelian :
* Lambaol
* Kastell-Paol
* Kerbaol
* Pont-Paol, e Plouvorn.

### E broioù all

Kalz lec'hioù all zo anvet diwar anv Paul Tarsos avat. Gwelout:
* Saint Paul pe St Paul evit an anvioù saoznek,
* Saint-Paul evit an anvioù gallek.

### Er yezhoù all

* São Paulo, er broioù portugalek, evel kêr vrasañ Brazil.
* San Pablo, er broioù spagnolek,
* Sankt Pauli

## Gwelet ivez

* Yann-Baol
# Paol II

Paol II Pab an Iliz katolik roman :
| Ganedigezh | 23 a viz C'hwevrer 1417 Venezia |
| Dilennet da bab | 31 a viz Eost 1464 |
| Tronidigezh | 16 a viz Gwengolo 1464 |
| Dibenn e baboni | 26 a viz Gouere 1471 |
| En e raok | Pi II |
| War e lerc'h | Sikstus IV |
| Roll ar bibien : kronologiezh · hervez al lizherenneg ||
| kemmañ |
Paol II (e latin: Paulus II, en italianeg: Paolo II), Pietro Barbo e anv-tiegezh, ganet d'an 23 a viz C'hwevrer 1417 e Venezia ha marvet d'ar 26 a viz Gouere 1471, a oa bet dilennet da bab an Iliz katolik roman d'an 31 a viz Eost 1464.
# Paol III

Paol III Pab an Iliz katolik roman :
| Ganedigezh | 29 a viz C'hwevrer 1468 Roma pe Canino |
| Dilennet da bab | 13 a viz Here 1534 |
| Tronidigezh | 3 a viz Du 1534 |
| Dibenn e baboni | 10 a viz Du 1549 |
| En e raok | Klemañs VII |
| War e lerc'h | Jul III |
| Roll ar bibien : kronologiezh · hervez al lizherenneg ||
| kemmañ |
Paol III (latin : Paulus III ; italianeg : Paolo III), Alessandro Farnese e anv-tiegezh, ganet d'an 29 a viz C'hwevrer 1468 ha marvet d'an 10 a viz Du 1549, a oa bet dilennet da bab an Iliz katolik roman d'an 10 a viz Du 1549. Breur e oa da Giulia Farnese.
E 1502, pa oa diagon, en em gavas gant Silvia Ruffini, ha pevar bugel o doe :
* Pier Luigi Farnese, dug Parma,
* Paolo,
* Ranuncio
* Costanza Farnese.
Savet e voe an daou gentañ en o gwirioù gant ar pab Jul II, a renas eus 1503 betek 1513.